કોંગ્રેસ શાસિત મહેસાણા પાલીકાની આજે મળનારી સાધારણ સભા તોફાની બને તેવી સંભાવના છે.સાધારણ સભામાં કમિટીઓનાં ગઠનનો પણ એજન્ડા હોવાથી સભ્યોનો અસંતોષ ઠારવા અને ચેરમેનપદનાં દાવેદારનો સેન્સ લેવા માટે સરકીટ હાઉસમાં યોજાયેલી બેઠકમાં કારોબારી કમિટી અને ટીપી કમિટીનાં ચેરમેનપદ માટે દાવેદારો વધી જતાં પક્ષનાં નેતાઓ માટે કફોડી સ્થિતિ સર્જાવાના કારણે કમિટીઓનું ગઠન મોકુફ રાખવું પડે તેવી સ્થિતિ જોવા મળી રહી છે. બીજી તરફ સફાઈ ટેન્ડર અને આઉટ સોર્સીંગનાં ટેન્ડરનાં વિરોધમાં વિપક્ષનાં સભ્યો સાથે કોંગ્રેસનાં સભ્યો પણ જોડાય તેવી શક્યતા છે.